Сцяг Паўночнай Дакоты

Сцяг Паўночнай Дакоты () - адзін з афіцыйных знакаў амерыканскага штата Паўночная Дакота.

 Гісторыя і апісанне 
21 студзеня 1911 года палкоўнік  Джон Фрэйн  унёс на разгляд законапраект аб зацвярджэнні сцяга Паўночнай Дакоты. Легіслатура штата пастанавіла, каб колер, форма і памер сцяга адпавядалі палкавому сцягу, які выкарыстоўваўся пяхотай Паўночнай Дакоты ў Іспана-амерыканскай і Філіпіна-амерыканскай вайне. Адзінае выключэнне было зроблена для надпісу «Паўночная Дакота» на стужцы пад арлом. 3 сакавіка таго ж года Заканадаўчы сход Паўночнай Дакоты афіцыйна зацвердзіў сцяг. 

На абодвух баках сцяга ў цэнтры намаляваны арол з адкрытай дзюбай і распасцёртымі крыламі. У левай лапе арла заціснуты пучок стрэл, у правай лапе - галіна алівы з трыма чырвонымі ягадамі. На грудзях арла намаляваны шчыт, у ганаровай частцы якога намалявана сіняе поле, а ў сярэдзіне - сем чырвоных і шэсць белых перамежных палос. У адкрытай дзюбе арла размяшчаецца стужка з дэвізам «З многіх адзінае» (). Над стужкай намаляваныя ў два паўкола 13 пяціканцовых зорак, акружаных у сваю чаргу сонечнымі прамянямі. Пад арлом размешчана стужка з надпісам «Паўночная Дакота» ().

Паводле апытання, праведзенага ў 2001 ў Вексілалагічнай Асацыяцыяй ЗША, сцяг Паўночнай Дакоты размясціўся на 56 месцы сярод 72 сцягоў штатаў ЗША, тэрыторый ЗША і канадскіх правінцый.

Катэгорыя:Сцягі ЗША